# Montanhac d'Aubaròcha

Montanhac d'Aubaròcha (Montagnac-d'Auberoche en francés) es una comuna d'Occitània, dins la region istorica de Perigòrd, administrada per lo departament de Dordonha de la region de Novela Aquitània, ancianament d'Aquitània.

## Geografia
### Perimètre del territòri

Comunas confrontantas de Montanhac d'Aubaròcha :
| | Cujac comuna novela de Cujac Auvesera Vau d'Ans | Brochau |
| En Bòrn comuna novela de Bassilhac e Aubaròcha | | |
| | | Limeirac |
Au luec Las Quatre Paròfias, au nòrd-oest de la comuna, Montanhac d'Aubaròcha tòca pas Lo Chamnhe (aura dins la comuna novela de Bassilhac e Aubaròcha), mas se'n manca de gaire.

## Toponimia

La prononciation es [mũ$^n$tɒ’ɲa] [dɔwbɒ’rɔɕɒ]. Lo nom es atestat au segle XIII, Montanhacum (latinizacion). La prononciation es [mũntɒ’ɲa] [dɔwbɒ’rɔɕɒ]. Montanhac vendriá d'un nom latin d'òme, Montanius, derivat de mons, montis, « mont » o (Dauzat e Rostaing) dau nom comun *montaneus, tanben dau latin mons, montis, emb lo sufixe -acum$^,$$^,$, latinizacion dau sufixe gallés -ācon. Semblariá, efectivament, malaisat d'admetre que tant de vilatges venon dau nom Montanius. L'idèa venguda d'Arbois de Jubainville, que los noms en -acum venon oblgatòriament d'un nom de propietari fuguet combatuda per Michel Roblin, qu'admetiá de noms qu'evocan lo releu, la natura dau terrenh, la vegetacion, etc. Montanhac, bastit sus una cresta, illustrariá plan aquela tesi (mas Montanius es un nom atestat).
Lo determinant Aubaròcha es lo nom d'una anciana chastelaniá que s'espandiá sus 15 paròfias. Es una formacion occitana, de auba, « blanca », dau latin albus, alba, e ròcha, d'un preceltic *rocca passat en occitan, que finiguèt per préner lo sens de « chasteu », a causa de l'emplaçament daus chasteus fòrts.

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| abriu de 2014 | 2026 | Alexandra Dumas | | |
| març de 2008 | 2014 | Gérard Devaux | divers drecha | retirat |
| març de 1959 | 2008 | Jean (Eugène) Flageat | | agricultor |
| 1952 o avant | 1959 | (Jean) Michel Béthoulet | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra dau canton de Tenon; es aura dau canton dau Naut Perigòrd Negre.

## Demografia

modificar « persona »  v · d · m 
Evolucion demografica Populacion comunala actuala (2013): 145, totala: 152 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 380 | 262 | 327 | 458 | 379 | 416 | 422 | 508 | 512 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 406 | 473 | 358 | 354 | 368 | 338 | 318 | 272 | 227 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 225 | 223 | 235 | 209 | 220 | 188 | 195 | 178 | 155 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 130 | 102 | 96 | 99 | 111 | 105 | 118 | 130 | 135 141 |
| 2009 | 2010 |
| 140 145 | 144 149 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Dordonha

## Nòtas

* ↑ https://www.geoportail.gouv.fr/carte
* 1 2 https://web.archive.org/web/20171219231534/http://communes-oc.cg24.fr/cantons/thenon/MONTAGNAC-D-AUBEROCHE.htm
* ↑ Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 230
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 475
* ↑ Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 33
* Portau de Perigòrd